എലമ്പ്ര

മലപ്പുറം ജില്ലയിൽപ്പെട്ട മഞ്ചേരി മുനിസിപ്പാലിറ്റിയിലെ ഒരു വാർഡാണ് എലമ്പ്ര. https://lsgkerala.gov.in/ml/lbelection electdmemberpersondet/2015/211/2015021101901 
പിന്നോക്കവസ്ഥ
തീരെ പിന്നോക്കാവസ്ഥയിലുള്ള ഒരു പ്രദേശമാണിത്. ഇവിടത്തെ കുട്ടികൾക്ക് പ്രാഥമികവിദ്യാഭ്യാസത്തിനായി കിലോമീറ്ററുകൾ താണ്ടണം. മൂന്നരക്കിലോമീറ്ററിനുള്ളിൽ പ്രാഥമിക വിദ്യാലയങ്ങളില്ലാത്തതിനാൽ ഭൂമി വാങ്ങിനൽകിയാൽ കെട്ടിടം നിർമിക്കാമെന്നും സ്‌കൂളിനായി ശ്രമം നടത്താമെന്നും നഗരസഭ വാഗ്‌ദാനം
നൽകിയിരുന്നു. ഇതനുസരിച്ച് 1982-ൽ നാട്ടുകാർ പണപ്പിരിവ് നടത്തി സ്‌കൂളിനായി ഒരേക്കർ ഭൂമി വാങ്ങി. തുടർന്ന് സ്‌കൂൾ അനുവദിച്ചുകിട്ടുന്നതിനായി നിരന്തരശ്രമങ്ങൾ നടന്നു. എന്നാൽ മാറിമാറിവന്ന സർക്കാരുകൾ പല കാരണങ്ങൾ പറഞ്ഞ് പരിഗണിച്ചില്ല.https://newspaper.mathrubhumi.com/news/india/kerala-supreme-court-primary-schools-1.11077142
എലമ്പ്ര കേസ്
എലമ്പ്ര പ്രദേശവാസിയായ ടി. മുഹമ്മദ് ഫൈസി നൽകിയ ഹർജിയിൽ കേരള ഹൈക്കോടതി  2020 ജൂലായ്‌ 29-ന് എലമ്പ്രയിൽ മൂന്നുമാസത്തിനകം എൽ.പി. സ്കൂളനുവദിക്കണമെന്ന് നിർദേശിച്ചിരുന്നു. ഇതിനെതിരേ സംസ്ഥാനസർക്കാർ സുപ്രീംകോടതിയെ സമീപിച്ചു. 2025 നവംബർ 25-ന് വിദ്യാഭ്യാസ അവകാശ നിയമത്തിലെ മാനദണ്ഡപ്രകാരം പ്രൈമറി സ്കൂളില്ലാത്ത സ്ഥലത്ത് അവ തുടങ്ങുന്നതിന് ആറുമാസത്തിനകം നടപടി സ്വീകരിക്കാൻ കേരളത്തിനോട് സുപ്രീംകോടതി ആവശ്യപ്പെട്ടു. സ്ഥിരം കെട്ടിടമില്ലാത്തിടത്ത് താത്കാലിക കെട്ടിടങ്ങളിൽ പ്രവർത്തിച്ചുതുടങ്ങാം. സ്ഥിരം അധ്യാപകരെ നിയമിക്കുംവരെ വിരമിച്ച അധ്യാപകരെ താത്കാലികമായി ഉപയോഗപ്പെടുത്താമെന്നും കോടതി വ്യക്തമാക്കി. എലമ്പ്രയിലെ കുട്ടികൾക്ക് മറ്റ് സ്കൂളുകളിൽപ്പോയി പഠിക്കാൻ യാത്രാസൗകര്യമൊരുക്കാമെന്ന് സംസ്ഥാന
സർക്കാർ അറിയിച്ചതിനോട് സുപ്രീംകോടതി യോജിച്ചില്ല.https://newspaper.mathrubhumi.com/malappuram/news/malappuram-1.9109183
 സുപ്രീം കോടതി നിർദേശങ്ങൾ 
വിദ്യാഭ്യാസ അവകാശ നിയമം പാലിക്കപ്പെടണം.
 വിദ്യാർഥികൾക്ക് ഒരു കിലോമീറ്റർ ചുറ്റളവിൽ എൽ.പി. സ്കൂളും മൂന്ന് കിലോമീറ്റർ ചുറ്റളവിൽ
യു.പി. സ്കൂളും ലഭ്യമാക്കണം
ഉത്തരവ് എയ്ഡഡ് സ്കൂളുകൾക്ക് ബാധകമല്ല  
സർക്കാർനിലപാട് അംഗീകരിച്ചില്ല*
അവലംബം

വർഗ്ഗം:മലപ്പുറം ജില്ല
വർഗ്ഗം:വിദ്യാഭ്യാസ ചരിത്രം
വർഗ്ഗം:ഇന്ത്യയിലെ സുപ്രീം കോടതി വിധികൾ